Република Србија

ОШ“Петар Лековић“

Деловодни број: 533

Датум: 12.9.2019. године

Пожега

На основу чл. 56. став 2. тачка 1), а у вези са чл. 4. став 1.тачка 8) и 25) Закона о заштити података о личности ( ,,Сл.гласник РС '' бр. 87/2018- даље : Закон ), члана 126. став 4. тачка 23 ) Закона о основама система образовања и васпитања ( ,,Сл.гласник РС '' бр. 88/2017, 27/2018-др.закон и 10/2019 –даље : ЗОСОВ ), чл. 136 став 3. Тачка 18. Статута ОШ“Петар Лековић“Пожега у вези са одређивањем лица за заштиту података о личности, директор ОШ“Петар Лековић“ у Пожеги доноси

**О Д Л У К У**

I ) Oдређује се запослена, **Катарина Павловић**, наставник разредне наставе , за лице за заштиту података о личности .

Контакт подаци овог лица су : тел. 061 6706480 и мејл адреса: katarinapavlovic448@gmail.com

II ) Именована из претходног става, као лице за заштиту података о личности има најмање обавезу да:

1) информише и даје мишљење руковаоцу или обрађивачу, као и запосленима који врше радње обраде о њиховим законским обавезама у вези са заштитом података о личности;

2) прати примену одредби овог закона, других закона и интерних прописа руковаоца или обрађивача који се односе на заштиту података о личности, укључујући и питања поделе одговорности, подизања свести и обуке запослених који учествују у радњама обраде, као и контроле;

3) даје мишљење, када се то затражи, о процени утицаја обраде на заштиту података о личности и прати поступање по тој процени, у складу са чл. 54.Закона;

4) сарађује са Повереником, представља контакт тачку за сарадњу са Повереником и саветује се са њим у вези са питањима која се односе на обраду, укључујући и обавештавање и прибављање мишљења из чл. 55. Закона.

III ) У извршавању својих обавеза лице за заштиту података о личности дужно је да посебно води рачуна о ризику који се односи на радње обраде, узимајући у обзир природу, обим, околности и сврхе обраде.

IV ) Ова одлука ступа на снагу датумом доношења.

*О б р а з л о ж е њ е*

Чл. 56. став 2. Закона прописано је да руковалац и обрађивач дужни су да одреде лице за заштиту података о личности ако се обрада врши од стране органа власти, осим ако се ради о обради коју врши суд у сврху обављања његових судских овлашћења .

Чл. 4. став 1. тачка 8) Закона одређује да је "руковалац" физичко или правно лице, односно орган власти који самостално или заједно са другима одређује сврху и начин обраде. Законом којим се одређује сврха и начин обраде, може се одредити и руковалац или прописати услови за његово одређивање.

Тачка 25) истог члана Закона одређује да је "орган власти" државни орган, орган територијалне аутономије и јединице локалне самоуправе, јавно предузеће, установа и друга јавна служба, организација и друго правно или физичко лице које врши јавна овлашћења.

Наведеним одредбама ЗОСОВ-а и Статута је одређено да директор обавља и друге послове у складу са законом и статутом.

Катарина Павловић је запослена у ОШ“Петар Лековић“Пожега на пословима наставника разредне наставе и решењем је распоређена на послове помоћника директора и библиотекара.

С обзиром да је Законом предвиђена обавеза установе да одреди лице за заштиту података о личности, а да се лице за заштиту података одређује имајући у виду стручне квалификације и способност за извршавање послова наведене у одлуци под II ), директор школе је имајући у виду законске одредбе и квалификације запослене Катарине Павловић донео одлуку као у диспозитиву.

ОШ“Петар Лековић“ Пожега

Директор

\_\_\_\_\_\_\_\_\_\_\_\_\_\_\_\_\_\_

Драган Перишић

**Доставити:**

-именованoj

-на интернет страницу школе

-Поверенику за информације од јавног значаја и заштиту података о личности

-а/а